Diari Oficial de la Generalitat Valenciana


Sumari del DOGV 9987, del 19-11-2024 (2024/12373)

RESOLUCIÓ de 13 de novembre de 2024, de la Direcció General de Personal, per la qual, d'acord amb la part dispositiva de la Sentència 673/2024, de la Secció 2 de la Sala Contenciosa Administrativa del Tribunal Superior de Justícia de la Comunitat Valenciana, es modifica l'Acord d’11 de juliol de 2024, del tribunal que ha de jutjar el concurs oposició per a la provisió de vacants de facultatiu i facultativa especialistes de Radiodiagnòstic d'institucions sanitàries de la Conselleria de Sanitat, pel qual es publica la resolució definitiva del concurs oposició per l'orde de puntuació total.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9987

Data del DOGV
:   19-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12326

CVE
:   BCDR-M-4893-74552

Data del document
:   13-11-2024

Organisme emissor
:   Conselleria de Sanitat

Tipus de document
:   Resolució

Anàlisi jurídica

Mitjançant l'Acord d’11 de juliol de 2024, del tribunal que ha de jutjar el concurs oposició per a la provisió de vacants de facultatiu i facultativa especialistes de Radiodiagnòstic d'institucions sanitàries de la Conselleria de Sanitat, es publica la resolució definitiva del concurs oposició per l'orde de puntuació total aconseguida (DOGV 9906, 01.08.2024).

Recaiguda la Sentència 673/2024, de la Secció 2 de la Sala Contenciosa Administrativa del Tribunal Superior de Justícia de la Comunitat Valenciana, per la qual s'anul·la el límit de cinc punts establit en l'apartat 1.d) del barem de mèrits arreplegat en l'article 17 de l'Orde 2/2020, de 2 de juny, de la Conselleria de Sanitat Universal i Salut Pública, per la qual s'aproven els barems de mèrits d'aplicació a la fase de concurs dels processos selectius, a la provisió a través dels concursos de trasllats i als processos de mobilitat interna, de places de personal estatutari al servici d'institucions sanitàries del Sistema Valencià de Salut, és procedent modificar el llistat definitiu esmentat en el paràgraf anterior i publicar en l'annex a esta resolució el llistat amb les puntuacions definitives després de l'execució de la part dispositiva de la sentència esmentada.

De conformitat amb l'anteriorment exposat, i fent ús de la competència atribuïda per l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat,

RESOLC

Publicar en l'annex I, de manera íntegra, amb les modificacions corresponents després de l'execució de la part dispositiva de la Sentència 673/2024, de la Secció 2 de la Sala Contenciosa Administrativa del Tribunal Superior de Justícia de la Comunitat Valenciana, el llistat definitiu del concurs oposició per a la provisió de vacants de facultatiu i facultativa especialistes de Radiodiagnòstic d'institucions sanitàries de la Conselleria de Sanitat, per l'orde de puntuació total aconseguida.

Contra la present resolució es podrà promoure un incident per a decidir, sense contrariar el contingut de la resolució de la sentència, les qüestions que es plantegen en l'execució en compliment dels articles 109 i concordants de la Llei 29/1998, de 13 de juliol, de la jurisdicció contenciosa administrativa; així com qualsevol altre recurs que estimen en el seu dret.

  

València, 13 de novembre de 2024

María Amparo Pinazo Gamir

Directora general de Personal

Esta disposició conté annexos. Consulteu-ne la versió en PDF.